På landsplan er jobvæksten på tre procent. Men det ser helt anderledes ud i dele af Nordjylland. Nye tal fra Danmarks Statistik viser, at der hver måned kommer mere end 3000 jobs til Danmark, skriver Ugebrevet A4, der har gennemtygget de seneste statistikker fra LO-bevægelsen. Tallene dækker over perioden 2013-2015, og det viser sig ikke overraskende, at Aarhus og København er kraftcentrene, der stiger med henholdsvis fem og seks procent. I Nordjylland ser sagen dog markant anderledes ud for perioden 1. kvartal 2013 til 4. kvartal 2015: : I Frederikshavn Kommune falder antallet af job med 4,1 procent I Hjørring Kommune falder antallet af job med 2,8 procent I Brønderslev Kommune falder antallet af job med 1,4 procent I Vesthimmerland Kommune falder antallet af job med 0,9 procent I Morsø Kommune falder antallet af job med 0,1 procent I Thisted Kommune falder antallet af job med 1,9 procent Se nærmere på tallene i det inter-aktive kort nedenfor:

Opsummering:
Mens antallet af arbejdspladser vokser i det meste af Danmark, går det den modsatte vej i en række nordjyske kommuner.